18.9.2016 **אוזבקיסטן**

**לבועז המדריך המדהים שלנו!**

בו-עז – בשמך טמונה מהותך. אתה עז בידע ועז ברוחניות ונשמה יתרה.

הרוחניות שבך מוליכה אותך אל מחוזות מיוחדים וייחודים , מחוזות רחוקים ומיסטיים שבם אתה שואב את שלוות הנפש והתרוממות הרוח שאותן הנך מנחיל גם לאחרים .

אתה מוצא את היופי בכל אשר אתה רואה ובכל אשר אתה נוגע וחש. יש בך את הנשמה היתרה הן לצומח, הן לחי ואפילו לדומם. אתה אוהב בני אדם באשר הם , מתייחס לכל אחד בכבוד תוך הקשבה והבנה. התייחסות זו נובעת מתוך הנחה כי "ייצר האדם טוב מנעוריו".

ההכלה שלך היא יוצאת מן הכלל וזו תורמת רבות להצלחת הטיול ואם פה ושם היו ריקושטים בודדים יידעת להפכם לזיקוקי דינור.

ניהול הטיול על ידך מבטא את מנהיגותך והאסרטיביות שבך, ידעת למצות את הטיול עד תום והכל ברוח טובה ובהומור להפליא. מעורבותך הרבה כלפינו הייתה ביטוי לאכפתיות שלך ולאחריות שהפגנת כלפי כל אחד ואחד.

כל בעיה פתרת במהירות ובתושייה והתקשורת הבין אישית שלך מופלאה.

ירדת לפרטי פרטים בדאגה לנו החל בקבלת החדרים ,הארוחות ההשכמות בבוקר.

הגישה שלך להנמיך בצפיות ולהפתיענו לאחר מיכן לטובה גרם להתרוממות רוח.

שמחת החיים שבך תרמה רבות להתרוממות הרוח גם בקבוצה. חוש ההומור שלך הביא לפתיחות ולשיתוף פעולה אשר הפיק סיפורים יפים מבדחים ואף מרתקים ע"י חברי הקבוצה. גם סיפורים מופלאים שמעבר לתכנית הטיול יצרו עניין והנאה בנסיעות הארוכות.

תודה על לקט הנעימות והשירים והטקסטים המעניינים לאורך כל הדרך.

אמנם קיבלנו מיידע מקוצר על מסלול הטיול ואתריו אך הידע הנרחב שלך בתחומים השונים הרחיב את היריעה עד מאוד אכן הידע שלך חובק עולם.

הסבריך רהוטים ומפורטים ומעמיקים, ובקבוצה כשלנו, שלא מעט חברים היו בעלי יידע בתחומים השונים, זה לא קל ואתה עמדת בכבוד רב באתגר הזה.

צלחת והעשרת אותנו עשרות מונים, חשפת אותנו לתובנות חדשות בהיסטוריה הכללית ואף במורשת היהודית, נגעת והפגנת יידע. יישר כח !

להדריך באוזבקיסטן לדעתי לא קל. לכאורה ניראת חד גונית ואף משעממת, אולם בידע שהעברת לנו ובנשמה היתרה שבך הפחת רוח חיים בכל מקום שהגענו אליו.

הראית את אוזבקיסטן על מראותיה, קולותיה, טעמיה, ריחותיה וססגוניותה דרך מסגדיה , המוזיאונים שלה, הבזארים וסמטאותיה. ראינו את מכמניה ואוצרותיה . את האסלם הצגת על יופיו, הארכיטקטורה, האדריכלות, סגנונות הבנייה השונים ומורשתו ,ומאידך חשפת אותנו גם אל פנים פחות יפים ואף אכזריים.

הסבריך המרתקים המחישו לנו את עיקרו של האסלם וקורותיה של אוזבקיסטן, וחשנו שיש לך יראת כבוד אליה ללא שום התנשאות. הצלחת להלהיב אותנו ולגרום לנו להבחין ביופי הטמון . אפילו במדבר הצלחת לחדד את ראיתנו ולא לראות אותו כישימון גרידא, אלא כמקום שחיים מתרחשים ומפעמים בו ולחשוף את היופי הסמוי שטמון בו.

אין ספק שהנך רואה בהדרכה כשליחות ולא כמקצוע.

אז תודה שאתגרת אותנו, סקרנת אותנו, גרמת להנאה וסיפוק הודות לפתיחותך הבאת גם להפריה אינטלקטואלית הדדית.

ושוב חן חן לך !

תודה על הארגון והחשיבה

**שחברת "פגסוס" השקיעה בטיול הזה.**

יישר כח לחברה.

להתראות בטיולים הבאים.

תודה,

מלכה מורד,

קבוצת אוזבקיסטן

8-19.9.2016